डॉ. इलियास गी इस सिलसिले च कोई म्हीना पैह्‌ले टैलीविजन उप्पर आए दा डॉ. हैकमन दा इन्टरव्यु चेता आया। डॉ. हैकमन ने आपनी रिपोर्ट च आक्खेआ हा जे उंदे मताबक दुनिया दी 71 फीसदी अबादी पागलपन दी हदद तक पुज्जी चुकी दी ऐ। इसदा जिम्मेवार डॉ. हैकमन हुंदे मताबक, लोकें च दमागी तनाऽ ऐ जेह्‌ड़ा नामुमकन हद्द तकर कम्म करने दी कोशश कन्नै पैदा होआ करदा ऐ। रिपोर्ट दे मताबक इक फी-सदी लोक रोज नरवस ब्रेकडाऊन दा शकार होंदे न ते उनेंगी हस्पतालें च दाखल काना पौंदा ऐ।